b'\n_START_ARTICLE_\nMelchora Aquino\n_START_SECTION_\nF\xc3\xb8rste livsavsnitt\n_START_PARAGRAPH_\nHun ble f\xc3\xb8dt i Caloocan, som senere er vokst sammen med Manila og blitt del av storbyomr\xc3\xa5det Metro-Manila. Hun var datter av Juan og Valentina de Aquino, en landarbeiderfamilie som aldri hadde sjanse til noen skolegang. Ikke desto minne hadde hun f\xc3\xa5tt, skj\xc3\xb8nt i liten grad, noe undervisning, slik at hun kunne b\xc3\xa5de lese og skrive. Hun hadde ogs\xc3\xa5 talent for sang. Hun sang under lokale fester, og sang i kirken under gudstjenester, som messer, d\xc3\xa5p og bryllup. Hun ble ogs\xc3\xa5 ofte valgt til rollen som Reyna Elena under \xc2\xabSantacruzan\xc2\xbb under \xc2\xabSantacruzan\xc2\xbb, en religi\xc3\xb8s prosesjon i mai til minne om  keiserinne Helenas oppdagelse av Kristi sanne kors._NEWLINE_Hun giftet seg med Fulgencio Ramos, en cabeza de barangay (landsbyformann), og de fikk seks barn. Ramos d\xc3\xb8de da deres yngste felles barn vlvar blitt syv \xc3\xa5r gammelt. Som alenemor fors\xc3\xb8rget hun familiet ved dyrking av ris og sukkerr\xc3\xb8r.\n_START_SECTION_\nUnder den filippinske revolusjon\n_START_PARAGRAPH_\nHennes s\xc3\xb8nn var blitt medlem av den hemmelige organisasjon Katipunan, ledet av Andr\xc3\xa9s Bonifacio, som arbeidet for uavhengighet fra den spanske kolonimakt. Gjennom d\xc3\xb8nnen kom Melchora i kontakt med de revolusjon\xc3\xa6re. Da oppr\xc3\xb8ret br\xc3\xb8t ut i 1896 bestemte hun for aktiv deltagelse. _NEWLINE_P\xc3\xa5 hjemstedet hadde hun et lite sted som snart ble et tilfluktssted for syke og s\xc3\xb8rede revolusjon\xc3\xa6re. Hun gav oppr\xc3\xb8rerne mat, gav dem medisinsk behandling og oppmuntet dem moderlige r\xc3\xa5d og b\xc3\xb8nner. I hennes hjem hadde Katipuneros ogs\xc3\xa5 hemmelige m\xc3\xb8ter. Slik fikk hun tilnavnet Katipunans moder (Madre del Katipunan, Mother of the Katipunan)._NEWLINE_Da spanjolene kom p\xc3\xa5 sporet av henne, sendte de en kommando og arresterte henne. Den 29. april 1896 ble hun anklaget for \xc3\xa5 ha assistert Katipunan-oppr\xc3\xb8rene og ble trass i sin fremskredne alder p\xc3\xa5 84 \xc3\xa5r innesperret i Bilibidfengselet i Manila. Her ble hun avh\xc3\xb8rt, men hun holdt fast ved sine overbevisninger og vedstod seg sin deltakelse i revolusjonen  og hjelp til Katipunan. Kort etter fors\xc3\xb8kte hun \xc3\xa5 flykte til Novaliches, men ble fakket av sivile vakter fof f\xc3\xb8rt tibake til Bilibid-fengselet for flere forh\xc3\xb8r._NEWLINE_Etter en tid deporterte de spanske myndigheter henne til Guam p\xc3\xa5 Marianene i Stillehavet._NEWLINE_Etter at USA tok kontrollen p\xc3\xa5 Filippinene i 1898, kunne Melchora Aquino i 1903 og andre forviste vende tilbake. Hun bodde s\xc3\xa5 frem til sin d\xc3\xb8d i en alder av 107 \xc3\xa5r, den 2. mars 1919, i sin datters hus i Quezon City. Hun ble gravlagt i bakg\xc3\xa5rden der._NEWLINE_Gravstedet er senere blitt ffentrlig tilgjengelig, og heter Himlayang Pilipino.'